Πρόταση οδηγίας του Συμβουλίου για την τροποποίηση της οδηγίας 77/388/ΕΟΚ σχετικά με το κοινό σύστημα φόρου προστιθέμενης αξίας (η επιτροπή φόρου προστιθέμενης αξίας) (97/C 278/05) COM(97) 325 τελικό - 97/0186(CNS)

(Υποβλήθηκε από την Επιτροπή στις 26 Ιουνίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 99,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι η πείρα από την εφαρμογή των μεταβατικών ρυθμίσεων που ισχύουν για την επιβολή του ΦΠΑ στο ενδοκοινοτικό εμπόριο έχει καταδείξει την ανάγκη να εφορμόζεται με πιο ομοιόμορφο τρόπο η κοινοτική νομοθεσία, προκειμένου ιδίως να αποτρέπονται τα φαινόμενα της διπλής φορολόγησης ή της μη φορολόγησης 7

ότι η Επιτροπή, στο πρόγραμμά της για την καθιέρωση του νέου κοινού συστήματος ΦΠΑ, έχει συμπεριλάβει και το μέτρο της μεταβολής του καθεστώτος της επιτροπής ΦΠΑ, ούτως ώστε αυτή, από επιτροπή συμβουλευτικού χαρακτήρα, να μετασχηματισθεί σε επιτροπή με κανονιστικές αρμοδιότητες 7

ότι το Συμβούλιο, στην απόφασή του της 13ης Ιουλίου 1987 (1), θέσπισε τους όρους άσκησης των σχετικών με την εφαρμογή της νομοθεσίας αρμοδιοτήτων που ανατίθενται στην Επιτροπή,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 77/388/ΕΟΚ τροποποιείται ως εξής:

1. Το άρθρο 29 αντικαθίσταται από το ακόλουθο κείμενο:

«Άρθρο 29

1. Τα μέτρα τα οποία απαιτούνται για την εφαρμογή των διατάξεων της παρούσας οδηγίας, με εξαίρεση τις διατάξεις που αναφέρονται στους συντελεστές ΦΠΑ, θεσπίζονται από την Επιτροπή σύμφωνα με τις διαδικασίες που προβλέπονται στις παραγράφους 2 έως 4. Πέραν αυτού, η Επιτροπή θεσπίζει, με την ίδια διαδικασία, τις διατάξεις που είναι αναγκαίες για την προσαρμογή του άρθρου 15 παράγραφος 10.

2. Η Επιτροπή επικουρείται από "επιτροπή φόρου προστιθέμενης εξίας", η οποία καλείται στο εξής: "επιτροπή ΦΠΑ". Η επιτροπή ΦΠΑ απαρτίζεται από αντιπροσώπους των κρατών μελών, υπό την προεδρία του αντιπροσώπου της Επιτροπής.

3. Ο αντιπρόσωπος της Επιτροπής υποβάλλει στην επιτροπή ΦΠΑ σχέδιο των προς θέσπιση μέτρων. Η επιτροπή ΦΠΑ γνωμοδοτεί επί του σχεδίου εντός προθεσμίας που δύναται να τάσσει ο πρόεδρος ανάλογα με τον επείγοντα χαρακτήρα του εκάστοτε θέματος. Για τη γνωμοδότηση απαιτείται η πλειοψηφία που καθορίζεται στο άρθρο 148 παράγραφος 2 της συνθήκης, εφόσον πρόκειται για αποφάσεις που το Συμβούλιο καλείται να εκδώσει κατόπιν προτάσεως της Επιτροπής. Οι ψήφοι των αντιπροσώπων των κρατών μελών στην επιτροπή ΦΠΑ σταθμίζονται με τη μέθοδο που προβλέπεται στο εν λόγω άρθρο. Ο πρόεδρος δεν ψηφίζει.

4. α) Η Επιτροπή θεσπίζει τα προτεινόμενα μέτρα, εφόσον αυτά συνάδουν με τη γνώμη της επιτροπής ΦΠΑ.

β) Αν τα προτεινόμενα μέτρα δεν συνάδουν με τη γνώμη της επιτροπής ΦΠΑ ή αν η επιτροπή ΦΠΑ δεν έχει γνωμοδοτήσει επ' αυτών, η Επιτροπή υποβάλλει αμελλητί στο Συμβούλιο πρόταση για τα προς θέσπιση μέτρα. Το Συμβούλιο αποφασίζει με ειδική πλειοψηφία.

γ) Εάν κατά τη λήξη της προθεσμίας τριών μηνών από την ημερομηνία παραπομπής στο Συμβούλιο, το Συμβούλιο δεν έχει προβεί σε καμία ενέργεια, τα προτεινόμενα μέτρα θεσπίζονται από την Επιτροπή.

5. Πέραν των μέτρων για τα οποία γίνεται λόγος στην παράγραφο 1, η επιτροπή ΦΠΑ εξετάζει τα σημεία για τα οποία διεξάγονται διαβουλεύσεις δυνάμει της παρούσας οδηγίας, καθώς και τα ζητήματα που της υποβάλλει ο πρόεδρός της, είτε με δική του πρωτοβουλία είτε κατόπιν αιτήσεως του αντιπροσώπου ενός κράτους μέλους, σχετικά με την εφαρμογή των κοινοτικών διατάξεων περί του φόρου προστιθέμενης αξίας.».

2. Το άρθρο 15 παράγραφος 10 δεύτερο εδάφιο αντικαθίσταται από το ακόλουθο κείμενο:

«Το πεδίο εφαρμογής της παρούσας απαλλαγής είναι δυνατό να προσαρμόζεται, σύμφωνα με τους όρους που καθορίζονται με τη διαδικασία του άρθρου 29.

Η παρούσα απαλλαγή υπόκειται σε περιορισμούς τους οποίους θεσπίζει το κράτος μέλος υποδοχής, μέχρις ότου θεσπισθούν κοινοί κοινοτικοί φορολογικοί κανόνες. Τα στοιχεία που είναι αναγκαία για την υλοποίηση της παρούσας απαλλαγής ανταλλάσσονται με τη χρήση ομοιόμορφου εγγράφου. Η μορφή και το περιεχόμενο του εν λόγω εγγράφου αποφασίζονται με τη διαδικασία του άρθρου 29.».

Άρθρο 2

1. Τα κράτη μέλη θέτουν σε ισχύ τους νόμους, τους κανονισμούς και τις διοικητικές διατάξεις που απαιτούνται για τη συμμόρφωση προς την παρούσα οδηγία μέχρι την 1η Ιανουαρίου 1998. Τα κράτη μέλη ενημερώνουν πάραυτα την Επιτροπή σχετικά.

Κατά τη θέσπιση των παραπάνω διατάξεων από τα κράτη μέλη, αυτές πρέπει να περιλαμβάνουν μνεία της παρούσας οδηγίας ή να συνοδεύονται από μνεία της παρούσας οδηγίας κατά την επίσημη δημοσίευσή τους. Οι μέθοδοι πραγματοποίησης της εν λόγω μνείας αποφασίζονται από τα κράτη μέλη.

2. Τα κράτη μέλη κοινοποιούν στην Επιτροπή το κείμενο των διατάξεων εσωτερικής νομοθεσίας τις οποίες θεσπίζουν στον τομέα τον οποίον καλύπτει η παρούσα οδηγία.

Άρθρο 3

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

(1) Απόφαση 87/373/ΕΟΚ του Συμβουλίου, της 13ης Ιουλίου 1987, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (ΕΕ L 197 της 18. 7. 1987, σ. 33).